A black and white shield with a knight on a horse holding a sword

Description automatically generated

**LIETUVOS RESPUBLIKOS APLINKOS MINISTERIJA**

**aplinkos ministerijos strateginio planavimo darbo grupės 2025 m. kovo 7–** **10 D. BMŪRFP posėdžio PROTOKOLAS**

2025 m. kovo 14 d. Nr. D4-47

Vilnius

Rašytinis posėdis įvyko 2025 m. kovo 7– 10 d. 8:00 – 16:00 val. el. paštu.

Posėdžio pirmininkė – Sigita Vasiljevaitė, Aplinkos ministerijos kanclerė, darbo grupės vadovė.

Posėdžio sekretorė – Gražina Rapkauskienė, Strateginio valdymo ir investicijų departamento Strateginio ir finansų valdymo skyriaus patarėja.

Dalyvavo Strateginio planavimo darbo grupės nariai:

Ramūnas Krugelis – aplinkos viceministras;

Lina Krasauskienė – Administravimo departamento direktorė;

Lina Mikuckienė – Teisės skyriaus vyresnioji patarėja, vykdanti Teisės skyriaus vedėjo funkcijas;

Dovilė Montvilaitė – Viešųjų pirkimų ir turto valdymo skyriaus vedėja;

Orinta Naudžiūnė – Strateginio valdymo ir investicijų departamento Strateginio ir finansų valdymo skyriaus vedėja;

Donatas Vaikasas – Miškų politikos grupės vyresnysis patarėjas, atliekantis Miškų politikos grupės vadovo funkcijas.

Darbotvarkė. Iš Bendrųjų miškų ūkio reikmių finansavimo programos (toliau – BMŪRFP) finansuojamos priemonės „Dotacijos savivaldybių projektams - miestų miškų žemės sklypų priežiūros, apsaugos, tvarkymo darbų vykdymui“ atrankos ir vertinimo kriterijų patvirtinimas.

SVARSTYTA. Priemonės „Dotacijos savivaldybių projektams - miestų miškų žemės sklypų priežiūros, apsaugos, tvarkymo darbų vykdymui“ atrankos ir vertinimo kriterijų patvirtinimo svarstymas.

NUTARTA. Rekomenduoti pritarti priemonės „Savivaldybių projektų miestų miškų žemės sklypų priežiūros, apsaugos, tvarkymo darbų vykdymo“ atrankos ir vertinimo kriterijams:

„**Savivaldybių projektų miestų miškų žemės sklypų priežiūros, apsaugos, tvarkymo darbų vykdymo atrankos ir vertinimo kriterijai**

**Paraiškos teikimas (savivaldybėms):**

**1.** **Projektai turi atitikti šį kriterijų –** tvarkomi miesto miškų žemės sklypai turi būti patikėjimo teise valdomi pareiškėjo.

**2. Galimi pareiškėjai:** Savivaldybių administracijos.

**3. Projekto vieta** – miestų savivaldybių miškai.

**4. Projekto vykdymo laikas** – biudžetiniais metais iki gruodžio 15 d.

**5. Paraiškų teikimo laikas** – 40 darbo dienų nuo kvietimo-paskelbimo Aplinkos projektų valdymo agentūros (toliau – APVA) internetiniame puslapyje dienos.

**6. Finansavimo intensyvumas** – 100 procentų visų tinkamų finansuoti išlaidų Bendrųjų miškų ūkio reikmių finansavimo programos (toliau – BMŪRFP) lėšomis.

**7. Maksimali dotacijos suma** – iki 50 tūkst. Eur vienai savivaldybei per metus valstybinės miško žemės sklypų priežiūros, apsaugos ir tvarkymo darbams vykdyti (darbų išlaidų dydis - 50,00 Eur/ha.)

**8. Tinkamų finansuoti išlaidų kategorijos:**

* profilaktinių priešgaisrinių apsaugos priemonių, numatytų vidinės miškotvarkos projekte ar miško želdinimo ir žėlimo projekte įgyvendinimas (vnt.);
* miško atkūrimas – miško žėlimas ir (arba) želdinimas sklypuose, kuriuose prieš tai miškas augo;
* jaunuolynų ugdymas (ha);
* specialieji kirtimai, stiprinant miestų miškų poilsio, biologinės įvairovės apsaugos ir kitas nemedienines miško ekosistemų paslaugas (ha);
* pavojingų medžių šalinimas ir genėjimas (vnt.);
* miško išvalymo nuo buitinių, statybinių ir kitų atliekų, taip pat menkavertės, invazinės augalijos (t);
* viešosios paskirties rekreacinės miško infrastruktūros smulkūs remonto darbai (vnt.).

**9. Su paraiška teikiami** dokumentai:

1. Preliminari finansavimo išlaidų sąmata;

2. Preliminari perkamų prekių, paslaugų ar darbų techninė specifikacija;

3. Komercinis (-iai) pasiūlymas (-ai);

4. Projekto įgyvendinimo grafikas;

5. Kiti su projekto finansavimu susiję dokumentai (pvz.: sąskaita (-os) – faktūra (-os), sutartis (-ys), atliktų darbų aktas (-ai) ir kt., jei veiklos jau įgyvendintos ar pradėtos įgyvendinti).

**10. Siekiamas rodiklis** – miestų miškų žemės sklypų priežiūros, apsaugos, tvarkymo darbų įvykdymas.

**Projektą administruoja Aplinkos projektų valdymo agentūra** (toliau – APVA)

**1.Taikomi teisės aktai:**

1. Lietuvos Respublikos aplinkos ministro 2023 m. kovo 13 d. įsakymas Nr. D1-70 „Dėl aplinkos ministerijos biudžeto programų lėšų naudojimo ir administravimo tvarkos aprašo patvirtinimo“.
2. Lietuvos Respublikos aplinkos ministro 2010 m. sausio 27 d. įsakymas Nr. D1-79 „Dėl miško kirtimų taisyklių patvirtinimo“.
3. Lietuvos Respublikos aplinkos ministro 2008 m. balandžio 14 d. įsakymas Nr. D1-199 „Dėl Miško atkūrimo ir įveisimo nuostatų patvirtinimo“.
4. Lietuvos Respublikos aplinkos ministro 2023 m. gruodžio 29 d. įsakymas Nr. D1-444 „Dėl lėšų savivaldybėms priskirtos valstybinės žemės ir kito valstybės turto valdymo, naudojimo ir disponavimo juo patikėjimo teise valstybinei (valstybės perduotai savivaldybėms) funkcijai atlikti apskaičiavimo metodikos patvirtinimo“.
5. Lietuvos Respublikos aplinkos ministro 2007 m. balandžio 11 d. įsakymas Nr. D1-204 „Dėl miško sanitarinės apsaugos taisyklių patvirtinimo“.

**2. Finansuojamos veiklos:**

1. priešgaisrinė ir sanitarinė miško apsauga – profilaktinių priešgaisrinių apsaugos priemonių, numatytų vidinės miškotvarkos projekte ar miško želdinimo ir žėlimo projekte (priešgaisrinių juostų įrengimas, atnaujinimas ir priežiūra) įgyvendinimas (7 balai);
2. miško atkūrimas – miško žėlimas ir (arba) želdinimas sklypuose, kuriuose prieš tai miškas augo. Miško atkūrimas projektuojamas vadovaujantis Miškų įstatymo ir Miško atkūrimo ir įveisimo nuostatų, patvirtintų Lietuvos Respublikos aplinkos ministro 2008 m. balandžio 14 d. įsakymu Nr. D1-199 „Dėl Miško atkūrimo ir įveisimo nuostatų patvirtinimo“, reikalavimais (5 balai);
3. jaunuolynų ugdymas – miško kirtimas, vykdomas vadovaujantis Miško kirtimų taisyklių, patvirtintų Lietuvos Respublikos aplinkos ministro 2010 m. sausio 27 d. įsakymu Nr. D1-79 „Dėl miško kirtimų taisyklių patvirtinimo“, reikalavimais (4 balai);
4. specialieji kirtimai, stiprinant miestų miškų poilsio, biologinės įvairovės apsaugos ir kitas nemedienines miško ekosistemų paslaugas (rekreacija, nemedieninių miško produktų rinkimas (3 balai);
5. pavojingų medžių šalinimas ir genėjimas (3 balai);
6. miško išvalymo nuo buitinių, statybinių ir kitų atliekų, taip pat menkavertės, invazinės augalijos, (2 balai);
7. viešosios paskirties rekreacinės miško infrastruktūros priežiūra – smulkūs remonto darbai (pvz., suoliukų remontas, miško ženklų atnaujinimas ir pan.) (1 balas).

Visos paraiškoje numatytos veiklos turi būti įgyvendintos ir mokėjimo prašymas pateiktas iki lapkričio 15 d.

**3. Galimi pareiškėjai –** Savivaldybių administracijos.

**4. Kvietimo suma –** Maksimali dotacijos suma – ne didesnė kaip 50 tūkst. Eur lėšų suma vienai savivaldybei per metus valstybinės miško žemės sklypų priežiūros, apsaugos ir tvarkymo darbams vykdyti.

Bendra kvietimo suma Bendrųjų miškų ūkio reikmių finansavimo programos tęstinių projektų priemonių plane tvirtinama kiekvienais metais Aplinkos ministro arba jo įgalioto asmens.

**5. Tinkamos išlaidos** – išlaidos, patirtos nuo einamųjų metų Bendrųjų miškų ūkio reikmių finansavimo programos (toliau – BMŪRFP) tęstinių projektų priemonių plano patvirtinimo datos.

**6. Finansavimo intensyvumas:**

Projekto finansavimo intensyvumas – 100 procentų visų tinkamų finansuoti išlaidų BMŪRFP lėšomis.

**7. Tinkamų išlaidų apmokėjimo sąlygos:**

Tinkamos finansuoti paraiškoje nurodytos veiklos balas dauginamas iš miško ploto, kuriame įgyvendinama veikla, balai sumuojami. Daugiausiai balų surinkusių savivaldybių veiklos finansuojamos prioriteto tvarka. Surinkus vienodą balų skaičių finansuojamas tas projektas, kurio veiklos vertinamos aukštesniais balais.

Tinkamų išlaidų apmokėjimo sąlygos – apmokėjimas atliekamas įvykdžius visus darbus ir/ar paslaugas, pateikus galutinę projekto veiklos ataskaitą kartu su atliktų darbų aktais, įrodančiais atliktų darbų kiekius ir apimtis, PVM sąskaitas faktūras, darbų ir/ar paslaugų teikimo sutarties kopijas ir kitus dokumentus. Aplinkos projektų valdymo agentūra pagal poreikį gali prašyti papildomos informacijos ar dokumentų.

Ne vėliau kaip per 20 (dvidešimt) darbo dienų nuo dotacijos sutarties sudarymo dienos savivaldybei gali būti išmokamas 30 (trisdešimties) proc. sutarties vertės dydžio avansas.

**8. Projekto vykdymo laikas** – vieneri biudžetiniai metai.

**9. Siekiamas rodiklis:** įgyvendintos projekto veiklos, kurioms skirtas finansavimas iš BMŪRFP lėšų. Vienam hektarui tenkantis darbų įkainis nurodytas Lietuvos Respublikos aplinkos ministro 2023 m. gruodžio 29 d. įsakymo Nr. D1‑444 „Dėl lėšų savivaldybėms priskirtos valstybinės žemės ir kito valstybės turto valdymo, naudojimo ir disponavimo juo patikėjimo teise valstybinei (valstybės perduotai savivaldybėms) funkcijai atlikti apskaičiavimo metodikos patvirtinimo“ III skyriuje.

**10. Paraiškų vertinamas:** kvietimą teikti paraiškas, paraiškų vertinimą, administravimą, patikras ir lėšų išmokėjimą vykdo APVA. Vertinimo trukmė – ne ilgiau kaip 25 darbo dienos nuo kvietimo pabaigos.

Kvietimo trukmė – 40 darbo dienų. APVA sprendimu paraiškų kvietimo trukmė gali būti pratęsta, bet ne ilgiau kaip 10 darbo dienų. Apie kvietimo pratęsimą turi būti informuojama Aplinkos ministerija.

Šie kriterijai galioja iki kol Strateginio planavimo darbo grupės posėdyje bus patvirtinti nauji atrankos ir vertinimo kriterijai.“.

|  |  |
| --- | --- |
| Posėdžio pirmininkė | Sigita Vasiljevaitė |
|  |  |
| Posėdžio sekretorė | Gražina Rapkauskienė |